ddrg/super_eurlex huggingface dataset:
6.

poukazuje na to, že v správe Dvora audítorov je zmienka o prijatí akčného plánu na rok 2015 správnou radou spoločného podniku v súlade s akčným plánom ITER s cieľom vyrovnať sa s výzvami spojenými so zložitosťou projektu ITER; berie na vedomie, že rada organizácie ITER (ďalej len „rada ITER“) na svojej schôdzi v júni 2016 konečne prijala ad referendum nový harmonogram a zdroje projektu ITER (nová základná línia sprevádzaná fázovým postupom s cieľom dosiahnuť prvú plazmu), ktoré boli považované za realistické, vrátane stanovenia hlavných míľnikov na obdobie 2016 – 2017 a cieľového dátumu pre dosiahnutie prvej plazmy v roku 2025; ďalej berie na vedomie, že v novembri 2016 rada ITER schválila ad referendum celkový harmonogram projektu až do míľnika prvej plazmy v roku 2025 a do operácie deuterium-tritium v roku 2035; konštatuje však, že nová základná línia ešte musí byť schválená Radou Európskej únie;
9.

domnieva sa, že osobitným správam Dvora audítorov by mali prijímajúce inštitúcie prikladať väčší význam a mali by obsahovať ročné špecializované správy; zdôrazňuje, že účinnosť jednotlivých osobitných správ by bolo možné zlepšiť, ak by boli včas zoskupené podľa osobitných oblastí politiky, na ktoré sa vzťahujú, čím by sa Európskemu parlamentu umožnilo venovať správy ad hoc týmto osobitným správam Dvora audítorom mimo postupu udeľovania absolutória;
7.

na základe správy Dvora audítorov konštatuje, že úrad podcenil svoje potreby, pokiaľ ide o profesionálne služby v oblasti organizácie podujatí; konštatuje, že štvorročná rámcová zmluva, ktorá bola podpísaná v roku 2013, dosiahla svoje maximum v decembri 2014; konštatuje, že podcenenie, ktorého sa úrad dopustil, vyplynulo z neočakávaných zmien v organizácii jeho záverečnej plenárnej schôdze v roku 2014; domnieva sa, že úrad by mal so svojimi členmi a pozorovateľmi vypracovať modus operandi pre tieto stretnutia s cieľom zabrániť opakovaniu takejto situácie; poukazuje na to, že postup verejného obstarávania, pokiaľ ide o podpísanie novej rámcovej zmluvy, sa začal v auguste 2015, a že úrad medzitým naďalej obstarával tieto služby prostredníctvom nákupných objednávok a zmlúv s nízkou hodnotou (rokovacie konanie); súhlasí s Dvorom audítorov, že sa malo použiť otvorené verejné obstarávanie, v rámci ktorého mali mať možnosť predkladať ponuky všetky zainteresované hospodárske subjekty; konštatuje, že v roku 2016 úrad prepracoval svoje existujúce pravidlá verejného obstarávania s cieľom zefektívniť tento proces aj používaním elektronického predkladania ponúk; víta skutočnosť, že úrad už podnikol kroky na zlepšenie pravidiel pre verejné obstarávanie a spustil výberové konanie, ktoré viedlo ku kaskádovitému uzavretiu viacnásobnej rámcovej zmluvy s tromi spoločnosťami v januári 2016;
4.

konštatuje, že prenesené viazané rozpočtové prostriedky v hlave II (administratívne výdavky) dosiahli výšku 150 000 EUR (22 %), čo je menej v porovnaní so sumou 600 000 EUR (49 %) v roku 2014; ďalej konštatuje, že tieto prenosy súviseli prevažne s investíciami do infraštruktúry IT, ktoré boli nariadené podľa plánu koncom roka 2015; poukazuje na to, že celkový objem prenesených rozpočtových prostriedkov sa znížil z 15 % v roku 2014 na 7 % v roku 2015;
24.

zdôrazňuje, že pri zabezpečení úplného a včasného vykonávania všetkých úloh by sa mal orgán dôsledne pridržiavať úloh, ktoré mu pridelili Európsky parlament a Rada; domnieva sa, že orgán by mal plne využiť svoj mandát na účinnú podporu proporcionality v rámci všetkých svojich činností; poznamenáva, že vždy, keď je orgán oprávnený vypracovať opatrenia na úrovni 2 a 3, mal by pri vypracúvaní týchto noriem venovať osobitnú pozornosť špecifickým črtám jednotlivých vnútroštátnych trhov a že dotknutí účastníci trhu a organizácie na ochranu spotrebiteľa by sa mali intenzívne zapájať už v ranom štádiu do procesu stanovovania noriem a počas fázy navrhovania a vykonávania;
17.

konštatuje, že na účely vykonávania noriem vnútornej kontroly inštitút dokončil svoju politiku zabezpečovania kvality a vypracoval a prijal politiku oznamovania nekalých praktík a plán na zabezpečenie kontinuity činností; konštatuje, že inštitút takisto vykonal kontrolu ex post, posilnil svoje opatrenia na boj proti podvodom a zaviedol množstvo opatrení na vytvorenie prostredia, v ktorom sa netoleruje obťažovanie; poukazuje na to, že niektoré z opatrení boli účinne vykonané do konca roka 2015, zatiaľ čo iné opatrenia sa mali vykonať počas roka 2016; vyzýva inštitút, aby informoval orgán udeľujúci absolutórium o úspešnom vykonaní uvedených opatrení;
16.

domnieva sa, že zápisnice zo zasadnutí rady orgánov dohľadu a skupín zainteresovaných strán, ktoré sú verejne dostupné, by sa mali zverejňovať bezprostredne po zasadnutí, aby sa znížil súčasný, až trojmesačný časový interval medzi zasadnutiami a zverejňovaním zápisníc, a že by mali poskytovať lepší prehľad o uskutočnených diskusiách, pozíciách členov a hlasovaniach; domnieva sa, že dosah na občanov Únie by sa mohol posilniť aj internetovým vysielaním podujatí; vyjadruje poľutovanie nad de facto nerovnakým prístupom rôznych zainteresovaných strán vrátane Európskeho parlamentu k dokumentom a informáciám z interných schôdzí; víta skutočnosť, že spomedzi európskych orgánov dohľadu postupuje orgán najprimeranejšie, pokiaľ ide o zverejňovanie informácií o zasadnutiach svojich zamestnancov so zainteresovanými stranami; zastáva názor, že orgán by mal v rámci svojho akčného plánu na nadchádzajúce roky vytvoriť bezpečný komunikačný kanál pre oznamovateľov;
257.

so znepokojením konštatuje, že sa znížil priemerný počet rokov v platovej triede pred povýšením do platových tried AD 11 a vyšších; napríklad v prípade platovej triedy AD 12, bol v roku 2008 úradník povýšený len každých 10,3 roka, zatiaľ čo v roku 2015 bol povýšený každých 3,8 roka, čo poukazuje na to, že povyšovanie vo vyšších platových triedach sa zrýchlilo; žiada Komisiu, aby spomalila povyšovanie do v platových triedach vyšších ako AD 11 alebo AST 9;
44.

domnieva sa, že poslanci by mali mať možnosť používať webovú stránku Európskeho parlamentu na to, aby zaisťovali svojim voličom čo najväčšiu transparentnosť svojich činností, a vyzýva preto generálneho tajomníka, aby vytvoril systém, ktorý by poslanci mohli používať na uverejňovanie podrobných informácií o svojich stretnutiach so zástupcami záujmových skupín; a naliehavo vyzýva generálneho tajomníka, aby to umožnil bez ďalších odkladov, ako už Európsky parlament žiadal vo svojom uznesení o absolutóriu za rok 2014;
4.

konštatuje, že rozpočet pridelený v rámci hlavy II (administratívne výdavky) bol splnený na 97,4 %; na základe správy Dvora audítorov konštatuje, že úroveň viazaných rozpočtových prostriedkov v hlave II predstavovala 25,56 %, a to najmä v súvislosti so službami, ktoré boli dohodnuté na obdobie dvoch kalendárnych rokov, aj službami IT, ktoré ešte neboli úplne poskytnuté alebo boli vyfakturované na konci roku 2015;
19.

poukazuje na to, že Európska nadácia pre zlepšovanie životných a pracovných podmienok (Eurofound) v zásade súhlasila s transparentným rozlišovaním medzi „plánovanými“ a „neplánovanými“ prenosmi, ktoré Eurofound sledovala celé roky; nabáda sieť, agentúry a Dvor audítorov, aby preskúmali, či by sa mohol zaviesť postup rozlišovania medzi plánovanými a neplánovanými prenosmi a ich transparentného oznamovania, a to až dovtedy, kým sa táto otázke nezahrnie do finančného nariadenia;
20.

víta úspešné dodanie práce zadanej Komisiou a týkajúcej sa fázy definovania diaľkovo riadených leteckých systémov (RPAS); zdôrazňuje význam predbežnej dohody so širším odvetvím letectva o bezpečnom začlenení bezpilotných lietadiel do civilného vzdušného priestoru; poznamenáva tiež, že výhľadová štúdia o bezpilotných lietadlách, ktorá by mala tvoriť základ riadneho zohľadňovania činností RPAS v riadiacom pláne ATM, sa začala realizovať v decembri 2015;
14.

zdôrazňuje, že agentúra by mala aj naďalej presadzovať dialóg so zainteresovanými stranami a s občanmi a zahrnúť ho do priorít a činností, ktoré sa majú vykonať;
11.

berie na vedomie, že z vykázaných materiálnych príspevkov vo výške 47 103 981 EUR súvisiacich s operačnými výdavkami programu Horizont 2020 bolo 27 776 996 EUR osvedčených v súlade s nariadením Rady, no správna rada ich ešte nepotvrdila, a 19 326 985 EUR je ešte potrebné osvedčiť a potvrdiť; v tejto súvislosti konštatuje, že spoločný podnik získal finančné správy väčšiny členov do septembra 2016 a že potvrdené materiálne príspevky boli o 17 400 000 EUR vyššie v porovnaní s odhadmi; poukazuje na to, že členovia zo súkromného sektora mali ťažkosti pri predkladaní svojich údajov o materiálnych príspevkoch v lehote do 31. januára, a obáva sa, že by sa to mohlo stať opakujúcim sa problémom;
20.

berie na vedomie, že stredisko sa naďalej stretáva s rôznymi bezpečnostnými problémami súvisiacimi so sklenou fasádou budovy a strešnými oknami konferenčných miestností strediska, ktoré sa prejavujú špecifickým zrýchleným opotrebúvaním; berie na vedomie, že práce zamerané na úplné vyriešenie týchto otázok boli ukončené v novembri 2016; konštatuje tiež, že vzhľadom na dôležitosť opráv okien boli stavebné práce financované z rozpočtu strediska a stredisko v súčasnosti aktívne rieši otázku finančného záväzku s gréckymi orgánmi; vyzýva stredisko, aby informovalo orgán udeľujúci absolutórium o dokončení prác a ich účinnosti, ako aj o otázke finančného záväzku; okrem toho vyzýva stredisko, aby posúdilo, či opakujúce sa problémy so súčasnou budovou neohrozujú nielen jej ekonomickú životaschopnosť, ale čo je dôležitejšie, aj ochranu a bezpečnosť jeho zamestnancov, a či by premiestnenie do novej budovy nebolo vhodnejšie riešenie;
5.

pripomína, že v súlade s nariadením (EÚ) č. 1077/2011 musia krajiny pridružené k vykonávaniu, uplatňovaniu a rozvoju schengenského acquis a opatrení súvisiacich so systémom Eurodac (krajiny pridružené k schengenskému priestoru) prispievať do rozpočtu agentúry; berie na vedomie, že doposiaľ neboli uzavreté dohody s krajinami pridruženými k schengenskému priestoru, v ktorých by boli stanovené pravidlá ich účasti na činnosti agentúry vrátane ustanovení o hlasovacích právach a ich prispievaní do rozpočtu agentúry; konštatuje so znepokojením, že kým tieto dohody nie sú uzavreté, krajiny pridružené k schengenskému priestoru prispievajú do hlavy III (operačné výdavky) rozpočtu agentúry v súlade s ustanovením v dohodách o pridružení podpísaných s Úniou, neprispievajú však zatiaľ na činnosti v rámci hláv I a II (mzdy a iné administratívne výdavky) rozpočtu agentúry; berie na vedomie, že sa podnikli všetky kroky, ktoré boli z právneho hľadiska možné, s cieľom získať finančné príspevky od krajín pridružených k schengenskému priestoru do rozpočtu agentúry; pripomína, že rokovania s krajinami pridruženými k schengenskému priestoru o príspevkoch do rozpočtu vedie Komisia, a nie agentúra;
4.

konštatuje, že rozpočet výboru je čisto administratívny a jeho veľká časť pokrýva výdavky týkajúce sa osôb, ktoré v tejto inštitúcii pracujú, a zostávajúca suma sa používa na budovy, nábytok, zariadenie a rôzne prevádzkové náklady; zdôrazňuje však, že zavedenie rozpočtu na základe výkonnosti by sa nemalo uplatňovať len na rozpočet výboru ako celku, ale malo by zahŕňať aj stanovenie konkrétnych, merateľných, dosiahnuteľných, realistických a časovo ohraničených (SMART) cieľov pre jednotlivé útvary, oddelenia a výročné plány zamestnancov; v tejto súvislosti vyzýva výbor, aby vo väčšej miere zavádzal zásadu rozpočtu na základe výkonnosti do svojich každodenných operácií;
5.

konštatuje, že úroveň prenesených viazaných rozpočtových prostriedkov v hlave III (operačné výdavky) bola 2 300 000 EUR (45 % výdavkov) v porovnaní so sumou 4 700 000 EUR (66 % výdavkov) v roku 2014; uznáva, že uvedené prenosy súviseli predovšetkým s osobitnými zákazkami orgánu v oblasti viacročného IT programu na podporu vykonávania smernice Solventnosť II a so zmluvami, ktoré sa podpísali koncom roka; okrem toho berie na základe informácií orgánu na vedomie, že prenesené rozpočtové prostriedky sa mali od roku 2016 znížiť na uspokojivú úroveň vďaka pokročilému štádiu vykonávania programu orgánu v oblasti IT; konštatuje, že prenosy môžu byť často čiastočne alebo úplne odôvodnené viacročnou povahou operačných programov agentúr a nemusia nevyhnutne poukazovať na nedostatky v plánovaní a plnení rozpočtu, ani nie sú vždy v rozpore so zásadou ročnej platnosti rozpočtu, najmä ak ich orgán plánuje vopred a oznámi Dvoru audítorov;
14.

berie na vedomie skutočnosť, že úrad od roku 2011, keď prijal svoju politiku nezávislosti, posudzuje a overuje 100 % vyhlásení o záujmoch, ktoré predkladajú jeho odborníci, čo v priemere predstavuje spolu 6 000 až 7 000 vyhlásení o záujmoch ročne, ktoré posudzujú a overujú zamestnanci úradu v súlade s jeho politikou nezávislosti a pravidlami pre vyhlásenia o záujmoch; berie na vedomie, že úrad okrem toho dvakrát ročne vykonáva ďalšie kontroly súladu a správnosti, ktoré vykonávajú zamestnanci, ktorí nie sú zapojení do bežných kontrol uvedených vyššie; vyzýva úrad, aby uverejnil výsledky kontrol ako prílohu k svojej výročnej správe; poznamenáva, že v súčasnosti prebieha preskúmanie tejto politiky z roku 2011, na jar 2017 by sa mala podľa plánu uskutočniť verejná konzultácia a nová politika nezávislosti by mala byť prijatá do leta 2017; so znepokojením konštatuje, že politika úradu v oblasti predchádzania konfliktom záujmov a ich riešenia sa neuplatňuje na jeho dočasných zamestnancov;
6.

berie na vedomie, že rozpočet Súdneho dvora je najmä administratívny, pričom približne 75 % je využitých na výdavky týkajúce sa osôb pracujúcich na Súdnom dvore, a zostávajúca suma sa používa na výdavky týkajúce sa budov, nábytku a zariadení a na plnenie osobitných úloh inštitúcie; zdôrazňuje však, že zavedenie koncepcie pre zostavovanie rozpočtu na základe výkonnosti by sa nemalo uplatňovať iba na rozpočet Súdneho dvora ako celok, ale malo by zahŕňať stanovenie konkrétnych, merateľných, dosiahnuteľných, realistických a časovo ohraničených (SMART) cieľov pre jednotlivé útvary, oddelenia a ročné plány zamestnancov; v tejto súvislosti vyzýva Súdny dvor, aby koncepciu pre zostavovanie rozpočtu na základe výkonnosti zaviedol v širšom rozsahu do svojich každodenných operácií;
4.

konštatuje, že rozpočet dozorného úradníka je vo veľkej miere administratívny a jeho veľká časť pokrýva výdavky týkajúce sa osôb, ktoré v tejto inštitúcii pracujú, pričom zostávajúca suma sa používa na budovy, nábytok, zariadenie a rôzne prevádzkové náklady; zdôrazňuje však, že zavedenie zostavovania rozpočtu založeného na výkonnosti by sa nemalo uplatňovať len na rozpočet dozorného úradníka vo všeobecnosti, ale malo by zahŕňať aj stanovenie konkrétnych, merateľných, dosiahnuteľných, realistických a časovo ohraničených (SMART) cieľov pre jednotlivé útvary, oddelenia a výročné plány zamestnancov; v tejto súvislosti vyzýva dozorného úradníka, aby vo väčšej miere zavádzal zásadu zostavovania rozpočtu založeného na výkonnosti do svojich každodenných operácií;
19.

naliehavo vyzýva Komisiu, aby urýchlene napravila tieto nedostatky v kontrolách ex ante, a konštatuje, že Komisia mala prostredníctvom svojich informačných systémov dostatočné informácie na to, aby vyčísliteľným chybám predišla, aby ich zistila a opravila, a to pred uskutočnením výdavkov, čo by malo priamy pozitívny vplyv na odhadovanú mieru chybovosti, ktorá by bola o 1,7 percentuálneho bodu nižšia;
389.

Európsky parlament trvá na tom, že: a) riadenie medzinárodných organizácií na vysokej úrovni sa musí riadiť podnikateľským modelom a malo by byť transparentné, svedomité, zodpovedné a čo je najdôležitejšie, efektívne; b) riadenie na vysokej úrovni sa musí prispôsobiť rýchlo sa meniacemu svetu a musí sa vyvíjať a odhaľovať potenciálne výzvy pred tým, ako sa z nich stanú problémy; c) horizontálne a vertikálne vzťahy medzi rôznymi štruktúrami Komisie musia byť jasné a sledovateľné; pokračujúci proces obmedzovania byrokracie je nevyhnutnosťou; odporúča sa tiež širšia koordinácia medzi jednotlivými štruktúrami; d) je potrebná väčšia viditeľnosť výsledkov ročného riadenia v členských štátoch; zverejňované skutočne prezentované spoľahlivé údaje môžu podporiť dôležité rozhodnutia; e) kvalitné ex ante, ex post hodnotenia a hodnotenia v polovici trvania by mali zabezpečiť hodnotu za každé vynaložené euro; aby sa uľahčila spolupráca, dokument by mal poskytnúť informácie o relevantných nákladoch a prínosoch všetkých výdavkov; f) malo by sa podporovať strategické používanie verejného obstarávania: členské štáty každý rok minú približne 14 % svojho rozpočtu na nákup služieb, prác a dodávok; verejné obstarávanie by sa malo používať a musí byť použité ako dôležitý nástroj na dosiahnutie cieľov stratégie Európa 2020;
3.

upozorňuje, že rozpočet ombudsmanky je čisto administratívny a v roku 2015 predstavoval 10 346 105 EUR (v roku 2014 to bolo 9 857 002 EUR); zdôrazňuje však, že zavedenie rozpočtu na základe výkonnosti by sa nemalo uplatňovať iba na rozpočet ombudsmanky ako celok, ale malo by zahŕňať aj stanovenie konkrétnych, merateľných, dosiahnuteľných, realistických a časovo ohraničených (SMART) cieľov pre jednotlivé útvary, oddelenia a ročné plány zamestnancov; v tejto súvislosti vyzýva ombudsmanku, aby vo väčšej miere zavádzala zásadu rozpočtu na základe výkonnosti do svojich každodenných operácií;
3.

konštatuje, že záväzky týkajúce sa ostatných administratívnych výdavkov sa zvýšili o 5 692 000 EUR (3,8 %), t. j. v absolútnom vyjadrení na 21 949 000 EUR, čo predstavuje 15,7 % celkového rozpočtu agentúry; konštatuje, že tento nárast bol spôsobený najmä nákladmi agentúry na pripravované sťahovanie do nových priestorov v roku 2016 a s tým súvisiacim zvýšením investícií do IT;
10.

na základe správy Dvora audítorov konštatuje, že hoci inštitút môže znovu zahrnúť nepoužité prostriedky do rozpočtov v nasledujúcich troch rokoch, neprispôsobil tento proces včas na to, aby mohol do rozpočtov na roky 2015 až 2017 zahrnúť sumu 26 600 000 EUR, ktorá bola k dispozícii z dohôd o grante za rok 2014; ďalej konštatuje, že uvedené prostriedky súvisia s nižším čerpaním prostriedkov ZIS, než sa počítalo; konštatuje, že inštitút v roku 2015 vykonal revíziu rozpočtu a požiadal ZIS, aby preskúmali svoje podnikateľské plány a rozpočty na rok 2015, a že tieto pozmenené plány a rozpočty boli znovu predložené; konštatuje, že v dôsledku zníženia rozpočtov jednotlivých ZIS mohol inštitút zrušiť viazanosť nepoužitých súm a potom ich znovu zahrnúť do odhadovaných príjmov a výdavkov na rok 2016; konštatuje, že to viedlo k lepšiemu riadeniu rozpočtu inštitútu v úzkej spolupráci so ZIS;
5.

konštatuje, že stredisko mierne zvýšilo celkovú úroveň viazaných rozpočtových prostriedkov prenesených do nasledujúceho roka z 8,40 % v roku 2014 na 9,63 % v roku 2015, čo predstavuje nárast o 1,23 %; konštatuje, že miera viazaných rozpočtových prostriedkov prenesených v rámci hlavy II (administratívne výdavky) bola 29 %; dodáva, že tieto prenosy súviseli najmä s renováciou dodatočných priestorov prenajatých v roku 2015, ako aj s IT službami, ktoré neboli ešte poskytnuté do konca roka 2015; konštatuje, že prenosy možno často čiastočne alebo v plnej miere odôvodniť viacročným charakterom operačných programov agentúr a nemusia preto nevyhnutne znamenať, že sa v plánovaní a plnení rozpočtu vyskytujú nedostatky, a nie sú ani nevyhnutne v rozpore so zásadou ročnej platnosti rozpočtu, najmä ak sú vopred naplánované a oznámené Dvoru audítorov;
11.

poukazuje na to, že členovia zo súkromného sektora majú ťažkosti pri predkladaní svojich údajov o nepeňažných príspevkoch v lehote do 31. januára, a vyjadruje vážne obavy, že toto riziko sa bude opakovať v prípade väčšiny spoločných podnikov; v tejto súvislosti konštatuje, že pravidelné obdobie vykazovania nepeňažných príspevkov je 18 mesiacov a že toto zdvojené vykazovanie je v rozpore so všeobecným trendom zjednodušovania;
22.

považuje rok 2018 za rozhodujúci rok pre budovu Konrada Adenauera (KAD), keďže by sa mali dokončiť práce na východnom stavenisku a mali by sa začať práce na západnom stavenisku; so znepokojením si všíma, že rozpočet pridelený na pokrytie nákladov na riadenie tohto rozsiahleho projektu sa musel revidovať s cieľom posilniť tímy, ktoré monitorujú pokračovanie prác; berie na vedomie zaužívanú prax „zberného prenosu“ (ramassage) na konci roka s cieľom prispieť na prebiehajúce stavebné projekty; domnieva sa, že hoci to je pragmatické riešenie, ktorým sa dajú znížiť platby úrokov, je to v rozpore s transparentnosťou stavebných projektov v rámci rozpočtu Európskeho parlamentu a dokonca môže podnietiť nadmerné prideľovanie zdrojov v určitých oblastiach;
9.

zdôrazňuje potrebu ďalej posilňovať kontakty medzi stranami, ktoré sú zapojené do žiadostí o podporu z EGF, vrátane predovšetkým sociálnych partnerov a zainteresovaných strán na regionálnej a miestnej úrovni, aby sa vytvorila čo možno najvyššia súčinnosť; zdôrazňuje, že by mala byť posilnená interakcia medzi národnými kontaktnými osobami a regionálnymi alebo miestnymi partnermi a mal by byť výslovne stanovený a všetkými zúčastnenými partnermi odsúhlasený spôsob komunikácie a podpory a tok informácií (vnútorné rozdelenie, úlohy a zodpovednosti);
A.

keďže návrh opravného rozpočtu č. 1/2017 sa týka mobilizácie Fondu solidarity Európskej únie (FSEÚ) vo výške 71 524 810 EUR v súvislosti so záplavami, ku ktorým došlo v Spojenom kráľovstve v období od decembra 2015 do januára 2016, suchom a s požiarmi na Cypre v období od októbra 2015 do júna 2016 a s požiarmi na portugalskom ostrove Madeira v auguste 2016;
21.

konštatuje, že súčasná tendencia Komisie siahať po druhoradých rozpočtových mechanizmoch, ako sú nástroj pre utečencov v Turecku, trustové fondy a iné podobné nástroje, sa nie vždy osvedčila ako úspešná; je však znepokojený tým, že finančnými nástrojmi mimo rozpočtu Únie sa oslabuje transparentné hospodárenie s rozpočtom a obmedzuje právo Európskemu parlamentu vykonávať účinnú kontrolu výdavkov; trvá preto na svojom postoji, že ad hoc vonkajšie finančné nástroje, ktoré sa objavili v posledných rokoch, musia byť začlenené do rozpočtu EÚ, pričom Európsky parlament má mať plnú kontrolu nad vykonávaním týchto nástrojov; zdôrazňuje však, že tieto nástroje by sa nemali financovať na úkor ostatných existujúcich vonkajších nástrojov; všíma si rozdiely medzi sľubmi a samotnými príspevkami do týchto fondov zo strany členských štátov a naliehavo ich žiada, aby dodržali svoje sľuby a vyrovnali príspevky do EÚ;
20.

berie na vedomie, že agentúra svojej správnej rade v decembri 2015 predložila svoj rámec a prístup na hodnotenie; poznamenáva, že v tomto prístupe bol určený celý rad nástrojov hodnotenia a kontrol vrátane rámca riadenia, hodnotenia koordinačnej funkcie s cieľom zabezpečiť metodický súlad, kontrolných zoznamov a priebežného plánu hodnotení ex ante a ex post; berie na vedomie úsilie agentúry o posilňovanie svojho rámca riadenia a postupu pri hodnoteniach ex ante a ex post;
19.

zdôrazňuje, že centrum by malo aj naďalej presadzovať dialóg so zainteresovanými stranami a občanmi a zahrnúť ho do priorít a činností, ktoré sa majú vykonať;
9.

konštatuje, že prenesené viazané rozpočtové prostriedky v hlave II (administratívne výdavky) dosiahli výšku 3 200 000 EUR (38 % viazaných rozpočtových prostriedkov) v porovnaní so sumou 4 500 000 EUR (36 %) v roku 2014; ďalej konštatuje, že prenosy v hlave III (operačné výdavky) dosiahli výšku 40 200 000 EUR (35 %) v porovnaní so sumou 28 400 000 EUR (44 %) prenesenou v roku 2014; berie na vedomie, že prenosy prostriedkov v hlave II súviseli najmä so zmluvami v oblasti IT, ktorých platnosť presahuje koniec roka, zatiaľ čo v hlave III prenosy súviseli s viacročným charakterom operácií agentúry; berie ďalej na vedomie, že agentúra musí aj naďalej vynakladať úsilie o zníženie sumy prenesených rozpočtových prostriedkov s cieľom lepšie dodržiavať zásadu ročnej platnosti rozpočtu;